Soos wat ek die giftige mense uit my lewe (probeer) kry, kom al die ou drolle van die verlede nou weer in die prentjie. Ek sweer… dit is asof die duiwel los is en ek is sy teiken.
Gedurende die tyd toe ek by my ma moes bly terwyl my stiefpa in my woonstel geplak het, het my ma my eendag swaar gedose op Valiums. Ek onthou ek het erg deurmekaar opgestaan en die gordyne oopgemaak. Toe sien ek my ma in die swembad met Hannie op die rand met sy voete in die water, besig om met haar toon te vroetel tussen Hannie se bene. I shit you not! Sy het hierdie ding op twee ander geleenthede ook gedoen. Sommer eenkeer die ou oop-bek gesoen maar ek was nie so erg ontsteld daaroor nie want ek was nie tjoklits vir die ou nie, maar Hannie was anders. Ek was lief vir hom.
Anywhoo, hy het alles erken. Dat hy en my ma daardie dag gedrink het en dat hulle heel orig geraak het. Ek was nie verbaas nie. Ek weet wat ek gesien het, ek wou net seker maak…
Ek het hom toe uiters onbeskof meegedeel dat ek gelukkig getroud is en dat hy maar ‘n ander plan moet maak met ‘n ander vrou as hy so voel maar dat die verlede liefs daar gelaat moet word. Hy gaan anyway bitter telleurgesteld wees as hy gaan sien hoe dinge in my lewe verander het, fisies, emosioneel… ag man, op elke vlak. Hy sal so vining terughardloop na sy vrou toe om sy vlak lewe te hervat. Hy kon nie sy pose hou toe ek destyds stukkend was nie. Hy sal my op my heel stukkendste óók nie kan handle nie.
Nee regtig. Ek het eenkeer ‘n getroude man gevry by ‘n plek maar ek het nie geweet die bliksem is getroud nie want hy het nie sy ring aangehad nie. Ek voel nóú nog sleg daaroor. Ek was daar. Die patetiese vroutjie wat by die huis sit terwyl haar man rond hoer – dit is iets wat my walg!
Dankie baie. Dalk is dit juis waarom ek deur al die dinge gaan. Sodat ek die nodige hulp kry en nie so ‘n tipe ma word nie.
Ek kan jou verseker jy sal nooit so kan wees nie – jy het hopeloos te veel integriteit en jy ken die pyn wat sulke goed veroorsaak aan jou eie bas. Daarom juis, sal jy als in jouself doen om dit te verhoed.